34)

iekļauj šādu FCL.835. punktu: “FCL.835 Pamata instrumentālo lidojumu kvalifikācija (BIR) a) Tiesības un nosacījumi 1) BIR tās turētājam piešķir tiesības IFR apstākļos veikt lidojumus ar vienpilota lidmašīnām, uz kurām attiecas klases kvalifikācijas, izņemot augstas veiktspējas lidmašīnas un lidmašīnu variantus, ja saskaņā ar datiem par piemērotību ekspluatācijai ir noteikta IR nepieciešamība. 2) BIR tiesības tiek izmantotas vienīgi saskaņā ar FCL.205.A. punktu. 3) BIR tiesības var izmantot nakts lidojumos tikai tad, ja pilotam ir nakts lidojumu kvalifikācija saskaņā ar FCL.810. punktu. 4) Daudzdzinēju BIR tiesības ir derīgas arī lidojumiem ar viendzinēja lidmašīnām, attiecībā uz kurām pilotam ir derīga viendzinēja klases kvalifikācija. 5) BIR tiesību izmantošanai piemēro visus turpmāk minētos nosacījumus: i) lēmumu pieņemšanas augstums (DH) vai minimālais augstuma samazināšanas augstums (MDH), ko izmanto obligātajos lidlauka ekspluatācijas nosacījumos, ir vismaz par 200 pēdām lielāks par to augstumu, kas pretējā gadījumā tiktu aprēķināts saskaņā ar Regulas (ES) Nr. 965/2012 VII pielikuma NCO.OP.110. punktu “Lidlauka ekspluatācijas minimumi – lidmašīnas un helikopteri” un NCO.OP.111. punktu “Lidlauka ekspluatācijas minimumi – NPA, APV, CAT I ekspluatācija”; un ii) redzamība, ko izmanto obligātajos lidlauka ekspluatācijas nosacījumos, nav mazāka par 1 500 m; iii) gaisa kuģa kapteinis sāk lidojumu IFR apstākļos vai veic pāreju no VFR uz IFR vienīgi tad, ja: A) izlidošanas lidlaukā redzamība ir vismaz 1 500 m un mākoņu zemākā robeža ir vismaz 600 pēdu augstumā vai publicētajā nolaišanās pa apli minimālajā augstumā, ko piemēro šai lidmašīnu kategorijai, izvēloties lielāko vērtību; un B) galamērķa lidlaukā un jebkurā nepieciešamajā rezerves lidlaukā pieejamā aktuālā meteoroloģiskā informācija rāda, ka laikposmā, kas sākas 1 stundu pirms aplēstās ierašanās un beidzas 1 stundu pēc aplēstās ierašanās laika vai sākas faktiskās izlidošanas laikā un beidzas 1 stundu pēc aplēstās ierašanās laika, izvēloties īsāko laikposmu, redzamība ir vismaz 1 500 m un mākoņu zemākā robeža ir vismaz 600 pēdu augstumā vai publicētajā nolaišanās pa apli minimālajā augstumā, ko piemēro šai lidmašīnu kategorijai, vai DH/MDH ir palielināts par 200 pēdām saskaņā ar i) apakšpunktu, izvēloties lielāko vērtību. b) Priekšnosacījumi. BIR pretendentiem ir vismaz PPL(A). c) Mācību kurss. BIR pretendenti ATO ir apguvuši: 1) teorētiskās mācības saskaņā ar FCL.615. punkta a) apakšpunktu; un 2) lidojumu mācības, kurās ir šādi instrumentālo lidojumu mācību moduļi: i) 1. modulis – mācību lidojumu pamata modulis par prasmēm vadīt lidojumu, ņemot vērā tikai instrumentus; ii) 2. modulis – lidojumu praktisko mācību modulis par izlidošanu IFR apstākļos, gaidīšanu, 2D un 3D nolaišanās procedūrām; iii) 3. modulis – lidojumu praktisko mācību modulis par maršruta IFR lidojumu procedūrām; un iv) 4. modulis – ja vēlas iegūt daudzdzinēju BIR – lidojumu praktisko mācību modulis ar viena dzinēja darbības atteici ietver asimetriskas instrumentālas nolaišanās un riņķošanas procedūras; un 3) lidojumu mācības, kas atbilst šādām prasībām: i) Vispirms apgūst moduli, kas norādīts c) apakšpunkta 2) punkta i) apakšpunktā. Moduļus, kas norādīti c) apakšpunkta 2) punkta ii) apakšpunktā un c) apakšpunkta 2) punkta iii) apakšpunktā, un attiecīgā gadījumā c) apakšpunkta 2) punkta iv) apakšpunktā, var apgūt pretendenta izvēlētā kārtībā. ii) Moduļus, kas norādīti c) apakšpunkta 2) punktā, var apgūt, izmantojot lidmašīnas, lidojumu simulācijas trenažieru iekārtas (FSTD) vai to apvienojumu. Pretendents jebkurā gadījumā apgūst mācības ar lidmašīnu, kādu izmanto prasmju pārbaudē. iii) Moduļus, kas norādīti c) apakšpunkta 2) punkta i) apakšpunktā, c) apakšpunkta 2) punkta ii) apakšpunktā un c) apakšpunkta 2) punkta iv) apakšpunktā, var sākt ārpus ATO, bet tie tiek pabeigti ATO. Moduli, kas norādīts c) apakšpunkta 2) punkta iii) apakšpunktā, var pabeigt ārpus ATO. iv) Pirms c) apakšpunkta 2) punkta iv) apakšpunktā norādītā moduļa sākšanas pilots, kuram nav daudzdzinēju lidmašīnas klases vai tipa kvalifikācijas, ir saņēmis daudzdzinēju apmācību, kas norādīta šā pielikuma (FCL daļa) H apakšiedaļā. d) Teorētiskās zināšanas. Pirms prasmju pārbaudes – un nokārtojot eksāmenus FCL.615. punkta b) apakšpunktā minētajos mācību priekšmetos, pretendenti apliecina, ka viņa teorētisko zināšanu līmenis atbilst piešķirtajām tiesībām. Teorētisko zināšanu eksāmenā uz katru moduli, kas norādīts c) apakšpunkta 2) punkta i) apakšpunktā, c) apakšpunkta 2) punkta ii) apakšpunktā un c) apakšpunkta 2) punkta iii) apakšpunktā, attiecas viena eksāmena biļete. e) Prasmju pārbaude. Pēc c) apakšpunktā norādītā mācību kursa apguves pretendenti nokārto prasmju pārbaudi ar lidmašīnu saskaņā ar šā pielikuma 7. papildinājumu. Prasmju pārbaudi daudzdzinēju BIR saņemšanai kārto ar daudzdzinēju lidmašīnu. Prasmju pārbaudi viendzinēja BIR saņemšanai kārto ar viendzinēja lidmašīnu. Šajā apakšpunktā daudzdzinēju centrālās vilces lidmašīnu uzskata par viendzinēja lidmašīnu. f) Atkāpjoties no d) apakšpunkta, viendzinēja BIR turētāji, kuriem ir arī daudzdzinēju klases kvalifikācija un kuri vēlas pirmoreiz saņemt daudzdzinēju BIR, apgūst ATO nodrošinātu mācību kursu, kas ietver c) apakšpunkta 2) punkta iv) apakšpunktā norādītās mācības, un nokārto e) apakšpunktā minēto prasmju pārbaudi. g) Derīguma termiņš, tā pagarināšana un atjaunošana 1) BIR ir derīga 1 gadu. 2) BIR derīguma termiņa pagarināšanas pretendenti: i) 3 mēnešu laikā pirms kvalifikācijas derīguma beigu datuma nokārto kvalifikācijas pārbaudi saskaņā ar šīs daļas 9. papildinājumu; vai ii) derīguma termiņa laikā pabeidz 6 stundas PIC statusā IFR apstākļos, ietverot trīs instrumentālās nolaišanās procedūras, un veic vismaz vienu stundu ilgu mācību lidojumu tāda instruktora pavadībā, kuram ir tiesības sniegt BIR apmācību. 3) Katrai otrajai turpmākajai derīguma termiņa pagarināšanai BIR turētājs atbilstīgi 2) punkta i) apakšpunktam nokārto kvalifikācijas pārbaudi ar lidmašīnu. 4) Ja pilots izvēlas izpildīt g) apakšpunkta 2) punkta i) apakšpunktā norādītās derīguma termiņa pagarināšanas prasības agrāk nekā noteikts minētajā apakšpunktā, jaunais derīguma termiņš sākas no kvalifikācijas pārbaudes datuma. 5) Pretendenti, kas nespēj nokārtot BIR saņemšanai nepieciešamās attiecīgās kvalifikācijas pārbaudes iedaļas pirms derīguma beigu datuma, neizmanto BIR tiesības tikmēr, kamēr nokārto BIR saņemšanai nepieciešamo kvalifikācijas pārbaudi. 6) Ja BIR derīguma termiņš ir beidzies, pretendenti tiesību atjaunošanas nolūkā: i) ja jāsasniedz vajadzīgais kvalifikācijas līmenis, pabeidz prasmju atsvaidzināšanas mācības, ko nodrošina ATO, vai, ja BIR derīguma termiņš ir beidzies pirms trīs gadiem vai mazāka laikposma, pabeidz prasmju atsvaidzināšanas mācības pie instruktora, kam ir tiesības sniegt BIR apmācību; un ii) nokārto kvalifikācijas pārbaudi ar lidmašīnu. 7) Attiecībā uz daudzdzinēju BIR kvalifikācijas pārbaudi derīguma termiņa pagarināšanai vai atjaunošanai, kā arī g) apakšpunkta 2) punkta ii) apakšpunktā noteikto mācību lidojumu veic ar daudzdzinēju lidmašīnu. 8) BIR derīguma termiņa pagarināšanai vai atjaunošanai paredzēto kvalifikācijas pārbaudi var apvienot ar kvalifikācijas pārbaudi, kas paredzēta tādas vienpilota lidmašīnu klases kvalifikācijas derīguma termiņa pagarināšanai vai atjaunošanai, attiecībā uz kuru var izmantot BIR tiesības saskaņā ar FCL.835. punkta a) apakšpunkta 1) punktu. h) BIR pretendentiem, kuriem ir atbilstīgi I pielikumam (FCL daļa) izdota PPL vai CPL un derīga IR(A), ko izdevusi trešā valsts saskaņā ar Čikāgas konvencijas 1. pielikuma prasībām, var pilnā apmērā ieskaitīt c) apakšpunkta 2) punktā norādīto mācību kursu apguvi. Lai saņemtu BIR: 1) pretendenti sekmīgi nokārto e) apakšpunktā minēto prasmju pārbaudi; 2) prasmju pārbaudes laikā pretendenti eksaminētājam mutiski apliecina, ka ir iegūtas atbilstoša līmeņa teorētiskās zināšanas par aviācijas tiesību aktiem, meteoroloģiju un lidojumu plānošanu un veikšanu; un 3) pretendentiem ir vismaz 25 stundu lidojuma laika pieredze lidojumos ar lidmašīnām IFR apstākļos PIC statusā. i) IR turētājam pilnībā ieskaita c) apakšpunkta 2) punkta prasības izpildi.”;